Floddelfiner er blandt de mest truede af alle verdens tandhvaler. På grund af indskrænkede leveområder, jagt af mennesker, samt få dyr til at starte med, er de tæt på at blive udryddet. Nogle af floddelfinerne har samtidigt et dårligt syn, nogle betragtes som blinde, hvilket kan lede til uheldige sammenstød med mennesker eller menneskeskabte objekter (f.eks. både eller fiskenet). Tucuxi-delfinen lever også i floder. Den er dog ikke klassificeret under overfamilien Platanistoidea, og bliver dermed ikke betragtet som en ægte floddelfin.